CELEX: 32014R0568
Language: fi
Date: 2014-02-18 00:00:00
Title: Komission delegoitu asetus (EU) N:o 568/2014, annettu 18 päivänä helmikuuta 2014 , Euroopan parlamentin ja neuvoston asetuksen (EU) N:o 305/2011 liitteen V muuttamisesta rakennustuotteiden suoritustason pysyvyyden arvioinnin ja varmistamisen osalta

27.5.2014   
            
            
               FI
            
            
               Euroopan unionin virallinen lehti
            
            
               L 157/76
            
         KOMISSION DELEGOITU ASETUS (EU) N:o 568/2014,
   annettu 18 päivänä helmikuuta 2014,
   Euroopan parlamentin ja neuvoston asetuksen (EU) N:o 305/2011 liitteen V muuttamisesta rakennustuotteiden suoritustason pysyvyyden arvioinnin ja varmistamisen osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rakennustuotteiden kaupan pitämistä koskevien ehtojen yhdenmukaistamisesta ja neuvoston direktiivin 89/106/ETY kumoamisesta 9 päivänä maaliskuuta 2011 annetun Euroopan parlamentin ja neuvoston asetuksen (EU) N:o 305/2011 (1) ja erityisesti sen 60 artiklan e alakohdan,
   sekä katsoo seuraavaa:
   
               (1)
            
            
               Asetuksen (EU) N:o 305/2011 28 artiklan nojalla rakennustuotteiden perusominaisuuksiin liittyvä suoritustason pysyvyys on arvioitava ja varmennettava jonkin asetuksen (EU) N:o 305/2011 liitteessä V esitetyn järjestelmän mukaisesti.
            
         
               (2)
            
            
               Liitettä V olisi muutettava, jotta voidaan mukauttaa kyseinen liite tekniseen edistykseen, säätää erityistapauksesta, jossa tuotteille on myönnetty eurooppalaisia teknisiä arviointeja, sekä parantaa liitteessä käytettävien kuvausten ja termien selkeyttä, tarkkuutta ja johdonmukaisuutta liitteen V soveltamisesta saadun käytännön kokemuksen perusteella.
            
         
               (3)
            
            
               Tällainen liitteen mukauttaminen helpottaisi niiden valmistajien ja ilmoitettujen laitosten työtä, joilla on valtuudet suorittaa suoritustasojen pysyvyyden arviointi- ja varmennusprosessissa kolmansien osapuolten tehtäviä, vähentäisi hallinnollista taakkaa ja lisäisi asetuksen (EU) N:o 305/2011 tulkinnan selkeyttä ja siten edistäisi rakennusalan kilpailukykyä yleensä.
            
         
               (4)
            
            
               Asetuksen (EU) N:o 305/2011 mukaan valmistaja on vastuussa tuotetyypin määrittämisestä kaikkien niiden tuotteiden osalta, jotka valmistaja haluaa saattaa markkinoille. Tähän liittyen asetuksen (EU) N:o 305/2011 peruslogiikka ei sisällä tuotesertifikaatin olemassaoloa, vaan ilmoitetut laitokset ovat vastuussa ainoastaan rakennustuotteiden suoritustason arvioinnista, jonka jälkeen suoritustason pysyvyys on sertifioitava. Valmistajan ja ilmoitettujen laitosten välisen toimivaltuuksien jaon olisi näyttävä paremmin liitteessä V ilman, että muutetaan näiden toimijoiden tehtäviä.
            
         
               (5)
            
            
               Koska ilmoitettujen laitosten ei itse asiassa ole mahdollista toteuttaa sisäisen tuotannonvalvonnan keskeytymätöntä seurantaa, olisi viitattava pikemmin valvonnan jatkuvaan luonteeseen.
            
         
               (6)
            
            
               Niitä rakennustuotteita varten, joita yhdenmukaistetut standardit eivät kata tai kattavat vain osittain, teknisestä arvioinnista vastaava laitos voi myöntää eurooppalaisia teknisiä arviointeja. Asetuksen (EU) N:o 305/2011 2 artiklan 13 kohdan mukaan eurooppalainen tekninen arviointi sisältää jo arvioinnin kyseessä olevan tuotteen perusominaisuuksien suoritustasosta. Tämän arviointiprosessin oikeellisuuden lisävalvonnasta ei saataisi lisäarvoa vaan siitä ainoastaan aiheutuisi tarpeettomia kustannuksia valmistajille. Yritykset ovat jo tehneet pyyntöjä eurooppalaisista teknisistä arvioinneista, ja ne tarvitsevat oikeusvarmuuden kyseisten rakennustuotteiden suoritustasojen pysyvyyden arviointi- ja varmennusprosessissa suoritettavista kolmansien osapuolten tehtävistä.
            
         
               (7)
            
            
               Jotta voidaan paremmin ottaa huomioon tämänhetkiset käytännöt, olisi mukautettava erityyppisten ilmoitettujen laitosten nimiä ja niiden tehtävien kuvauksia.
            
         
               (8)
            
            
               On tarpeen mukauttaa teknisesti asetuksen (EU) N:o 305/2011 liitteessä V olevassa 3 kohdassa esitettyä termiä ”äänen absorptio”, jotta tulokseksi saadaan tarkempi kuvaus arvioitavista perusominaisuuksista sekä parempi johdonmukaisuus yhdenmukaistetuissa teknisissä eritelmissä käytettävien termien kanssa.
            
         
               (9)
            
            
               Jotta voidaan varmistaa sujuva siirtyminen valmistajien kannalta, näillä olisi oltava oikeus käyttää edelleen sertifikaatteja ja muita asiakirjoja, jotka ilmoitetut laitokset ovat myöntäneet asetuksen (EU) N:o 305/2011 liitteen V mukaisesti ennen tämän asetuksen voimaantuloa,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EU) N:o 305/2011 liite V tämän asetuksen liitteellä.
   2 artikla
   Sertifikaattien ja muiden asiakirjojen, joita ilmoitetut laitokset ovat myöntäneet asetuksen (EU) N:o 305/2011 liitteen V mukaisesti ennen tämän asetuksen voimaantuloa, katsotaan noudattavan tätä asetusta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä helmikuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 88, 4.4.2011, s. 5.
   
      LIITE
      
         
            ”LIITE V
            SUORITUSTASON PYSYVYYDEN ARVIOINTI JA VARMENTAMINEN
            1.   SUORITUSTASON PYSYVYYDEN ARVIOINTI- JA VARMENNUSJÄRJESTELMÄT
            Valmistajan on laadittava suoritustasoilmoitus ja määritettävä tuotetyyppi käyttäen perusteena suoritustason pysyvyyden arviointia ja varmentamista, jotka tehdään seuraavissa järjestelmissä:
            1.1   Järjestelmä 1+
            
            
                        a)
                     
                     
                        Valmistajan on järjestettävä:
                        
                                    i)
                                 
                                 
                                    tuotannon sisäinen laadunvalvonta;
                                 
                              
                                    ii)
                                 
                                 
                                    valmistajan tuotantolaitoksessa määräystenmukaisen testausohjelman mukaisesti ottamien näytteiden lisätestaus.
                                 
                              
                  
                        b)
                     
                     
                        Ilmoitetun tuotesertifiointilaitoksen on päätettävä rakennustuotteen suoritustason pysyvyyttä koskevan sertifikaatin myöntämisestä, rajoittamisesta taikka peruuttamisesta toistaiseksi tai kokonaan seuraavien kyseisen laitoksen suorittamien arviointien tulosten perusteella:
                        
                                    i)
                                 
                                 
                                    rakennustuotteen suoritustason arviointi tuotteen testauksen (myös näytteenotto), laskennan, taulukoitujen arvojen tai tuotetta kuvailevien asiakirjojen perusteella;
                                 
                              
                                    ii)
                                 
                                 
                                    tuotantolaitoksen sekä tuotannon sisäisen laadunvalvonnan alkutarkastus;
                                 
                              
                                    iii)
                                 
                                 
                                    tuotantolaitoksen sisäisen laadunvalvonnan jatkuva valvonta, arviointi ja evaluointi;
                                 
                              
                                    iv)
                                 
                                 
                                    tarkastaminen — ilmoitetun tuotesertifiointilaitoksen tuotantolaitoksella tai valmistajan varastointitiloissa ottamien näytteiden testaus.
                                 
                              
                  1.2   Järjestelmä 1
            
            
                        a)
                     
                     
                        Valmistajan on järjestettävä:
                        
                                    i)
                                 
                                 
                                    tuotannon sisäinen laadunvalvonta;
                                 
                              
                                    ii)
                                 
                                 
                                    valmistajan tuotantolaitoksella määräystenmukaisen testausohjelman mukaisesti ottamien näytteiden lisätestaus.
                                 
                              
                  
                        b)
                     
                     
                        Ilmoitetun tuotesertifiointilaitoksen on päätettävä rakennustuotteen suoritustason pysyvyyttä koskevan sertifikaatin myöntämisestä, rajoittamisesta taikka peruuttamisesta toistaiseksi tai kokonaan seuraavien kyseisen laitoksen suorittamien arviointien tulosten perusteella:
                        
                                    i)
                                 
                                 
                                    rakennustuotteen suoritustason arviointi tuotteen testauksen (myös näytteenotto), laskennan, taulukoitujen arvojen tai tuotetta kuvailevien asiakirjojen perusteella;
                                 
                              
                                    ii)
                                 
                                 
                                    tuotantolaitoksen sekä tuotannon sisäisen laadunvalvonnan alkutarkastus;
                                 
                              
                                    iii)
                                 
                                 
                                    tuotannon sisäisen laadunvalvonnan jatkuva valvonta, arviointi ja evaluointi.
                                 
                              
                  1.3   Järjestelmä 2+
            
            
                        a)
                     
                     
                        Valmistajan on järjestettävä:
                        
                                    i)
                                 
                                 
                                    rakennustuotteen suoritustason arviointi tuotteen testauksen (myös näytteenotto), laskennan, taulukoitujen arvojen tai tuotetta kuvailevien asiakirjojen perusteella;
                                 
                              
                                    ii)
                                 
                                 
                                    tuotannon sisäinen laadunvalvonta;
                                 
                              
                                    iii)
                                 
                                 
                                    valmistajan tuotantolaitoksella määräystenmukaisen testausohjelman mukaisesti ottamien näytteiden testaus.
                                 
                              
                  
                        b)
                     
                     
                        Ilmoitetun sertifiointilaitoksen on päätettävä tuotannon sisäistä laadunvalvontaa koskevan sertifikaatin myöntämisestä, rajoittamisesta sekä peruuttamisesta toistaiseksi tai kokonaan seuraavien kyseisen laitoksen suorittamien arviointien tulosten perusteella:
                        
                                    i)
                                 
                                 
                                    tuotantolaitoksen sekä tuotannon sisäisen laadunvalvonnan alkutarkastus;
                                 
                              
                                    ii)
                                 
                                 
                                    tuotannon sisäisen laadunvalvonnan jatkuva valvonta, arviointi ja evaluointi.
                                 
                              
                  1.4   Järjestelmä 3
            
            
                        a)
                     
                     
                        Valmistajan on järjestettävä tuotannon sisäinen laadunvalvonta.
                     
                  
                        b)
                     
                     
                        Ilmoitetun laboratorion on arvioitava suoritustaso rakennustuotteen testauksen (valmistajan suorittaman näytteenoton perusteella), laskennan, taulukoitujen arvojen tai tuotetta kuvailevien asiakirjojen perusteella.
                     
                  1.5   Järjestelmä 4
            
            
                        a)
                     
                     
                        Valmistajan on järjestettävä:
                        
                                    i)
                                 
                                 
                                    rakennustuotteen suoritustason arviointi testauksen, laskennan, taulukoitujen arvojen tai tuotetta kuvailevien asiakirjojen perusteella;
                                 
                              
                                    ii)
                                 
                                 
                                    tuotannon sisäinen laadunvalvonta.
                                 
                              
                  
                        b)
                     
                     
                        Tehtävät eivät edellytä ilmoitettujen laitosten toimia.
                     
                  1.6   Rakennustuotteet, joille on myönnetty eurooppalainen tekninen arviointi
            
            Ilmoitettujen laitosten, jotka suorittavat tehtäviä järjestelmissä 1+, 1 ja 3, sekä valmistajat, jotka suorittavat tehtäviä järjestelmissä 2+ ja 4, on pidettävä kyseistä rakennustuotetta koskevaa eurooppalaista teknistä arviointia kyseisen tuotteen suoritustason arviointina. Ilmoitetut laitokset eivät näin ollen suorita 1.1 kohdan b alakohdan i alakohdassa, 1.2 kohdan b alakohdan i alakohdassa ja 1.4 kohdan b alakohdassa eivätkä valmistajat 1.3 kohdan a alakohdan i alakohdassa ja 1.5 kohdan a alakohdan i alakohdassa tarkoitettuja tehtäviä.
            2.   SUORITUSTASON PYSYVYYDEN ARVIOINTIIN JA VARMENTAMISEEN OSALLISTUVAT LAITOKSET
            Rakennustuotteiden suoritustason pysyvyyden arviointiin ja varmentamiseen osallistuvien ilmoitettujen laitosten tehtävien osalta on erotettava toisistaan:
            
                        1)
                     
                     
                        tuotesertifiointilaitos: VII luvun mukaisesti ilmoitettu laitos, joka suorittaa suoritustason pysyvyyden sertifiointia;
                     
                  
                        2)
                     
                     
                        tuotannon sisäisestä laadunvalvonnan sertifioinnista vastaava laitos: VII luvun mukaisesti ilmoitettu laitos, joka suorittaa tuotannon sisäisen laadunvalvonnan sertifiointia;
                     
                  
                        3)
                     
                     
                        laboratorio: VII luvun mukaisesti ilmoitettu laboratorio, joka mittaa, tutkii, testaa, laskee tai muutoin arvioi rakennustuotteiden suoritustasoa.
                     
                  3.   LAAJA-ALAISET ILMOITUKSET: PERUSOMINAISUUKSIA, JOIDEN OSALTA EI EDELLYTETÄ VIITTAUSTA ASIAANKUULUVAAN YHDENMUKAISTETTUUN TEKNISEEN ERITELMÄÄN
            
                        1.
                     
                     
                        Palotekninen käyttäytyminen
                     
                  
                        2.
                     
                     
                        Palonkestävyys
                     
                  
                        3.
                     
                     
                        Ulkopuolisessa palossa käyttäytyminen
                     
                  
                        4.
                     
                     
                        Akustinen suoritustaso
                     
                  
                        5.
                     
                     
                        Vaarallisten aineiden päästöt.”